CELEX: 32020D1014
Language: lv
Date: 2020-07-13 00:00:00
Title: Padomes Lēmums (KĀDP) 2020/1014 (2020. gada 13. jūlijs), ar kuru groza Lēmumu (KĀDP) 2018/905, ar ko pagarina pilnvaru termiņu Eiropas Savienības īpašajam pārstāvim Āfrikas ragā

14.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  LI 225/1
               
            
         PADOMES LĒMUMS (KĀDP) 2020/1014
         (2020. gada 13. jūlijs),
         ar kuru groza Lēmumu (KĀDP) 2018/905, ar ko pagarina pilnvaru termiņu Eiropas Savienības īpašajam pārstāvim Āfrikas ragā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2011. gada 8. decembrī pieņēma Lēmumu 2011/819/KĀDP (1), ar ko Alexander RONDOS kungs tika iecelts par Eiropas Savienības īpašo pārstāvi (ESĪP) Āfrikas ragā.
                  
               
                     (2)
                  
                  
                     
                        RONDOS kunga kā ESĪP pilnvaras ir tikušas vairākkārt atjaunotas, un pēdējo reizi tas ticis darīts ar Padomes Lēmumu (KĀDP) 2018/905 (2), kas grozīts ar Lēmumu (KĀDP) 2020/251 (3). ESĪP pilnvaru termiņš beigsies 2020. gada 31. augustā.
                  
               
                     (3)
                  
                  
                     ESĪP pilnvaru termiņš būtu jāpagarina vēl par sešiem mēnešiem, un būtu jānosaka jauna finanšu atsauces summa laikposmam no 2020. gada 1. septembra līdz 2021. gada 28. februārim.
                  
               
                     (4)
                  
                  
                     ESĪP savas pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2018/905 groza šādi:
            
                        1)
                     
                     
                        lēmuma 1. pantu 1. punktu aizstāj ar šādu:
                        
                           “1.   Eiropas Savienības īpašā pārstāvja (ESĪP) Alexander RONDOS kunga pilnvaru termiņš tiek pagarināts līdz 2021. gada 28. februārim. Padome, pamatojoties uz Politikas un drošības komitejas (PDK) novērtējumu un Savienības Augstā pārstāvja ārlietās un drošības politikas jautājumos (ĀP) priekšlikumu, var nolemt, ka ESĪP pilnvaras beidzas agrāk.”;
                        
                     
                  
                        2)
                     
                     
                        lēmuma 5. panta 1. punktam pievieno šādu daļu:
                        “Finanšu atsauces summa, kas paredzēta, lai segtu izdevumus saistībā ar ESĪP pilnvarām, laikposmam no 2020. gada 1. septembra līdz 2021. gada 28. februārim ir 1 290 000,00 EUR.”;
                     
                  
                        3)
                     
                     
                        lēmuma 14. panta otro daļu aizstāj ar šādu:
                        “Galīgo visaptverošo ESĪP pilnvaru īstenošanas pārskata ziņojumu iesniedz līdz 2020. gada 30. novembrim.”
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 13. jūlijā
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Padomes Lēmums 2011/819/KĀDP (2011. gada 8. decembris), ar ko ieceļ Eiropas Savienības īpašo pārstāvi Āfrikas ragā (OV L 327, 9.12.2011., 62. lpp.).
         
            (2)  Padomes Lēmums (KĀDP) 2018/905 (2018. gada 25. jūnijs), ar ko pagarina pilnvaru termiņu Eiropas Savienības īpašajam pārstāvim Āfrikas ragā (OV L 161, 26.6.2018., 16. lpp.).
         
            (3)  Padomes Lēmums (KĀDP) 2020/251 (2020. gada 25. februāris), ar kuru groza Lēmumu (KĀDP) 2018/905, ar ko pagarina pilnvaru termiņu Eiropas Savienības īpašajam pārstāvim Āfrikas ragā (OV L 54 I, 26.2.2020., 5. lpp.).